**watchOS** (prije **Watch OS**)  operacijski je  sustav kojeg koristi Apple Watch, Appleov pametni sat. Baziran je na iOS-u s kojim dijeli mnoge mogućnosti. WatchOS je predstavljen zajedno s Apple Watchom 9. rujna 2014.  
  
**watchOS** trenutno dolazi isključivo predinstaliran na **Apple Watchu**.

Sučelje
-------

Početni zaslon naziva se **Carousel** i sastoji se od kružnih ikona aplikacija koje se mogu zumirati pomoću kotačića na desnoj strani Apple Watcha - tzv. *digitalne krune* (**Digital Crown**). watchOS prikazuje sažetke i obavijesti najkorištenijih aplikacija na takozvanim **Glance** prikazima. Glance prikazu se pristupa potezom prema gore od donjeg ruba ekrana Apple Watcha.

Inačice
-------

### 1.0

Inačica 1.0 prva je komercijalno dostupna inačica watchOS-a koja je dolazila predinstalirana na Apple Watchu. Dolazi s 9 predinstaliranih **watch facea** - svojevrsnih *skinova* za pametne satove.
  
Dolazi i sa sljedećim predinstaliranim aplikacijama:

* Aktivnost
* Kalendar
* Karte
* Štoperica
* Odbrojavanje
* Svjetski sat
* Fotografije
* Glazba
* Siri
* Passbook
* Alarm
* Postavke
* Apple TV
* iTunes
* Stocks
* Workout
* Vrijeme
* Remote Camera

### 1.0.1

Inačica 1.0.1 trenutno je najnovija stabilna inačica watchOS-a. Dostupna je od 19. svibnja 2015. Donosi poboljšanja performansi Siri asistentice, aplikacija trećih strana, mjerenja potrošenih kalorija,... 1.0.1 podržava prikaz novih *emojija*.
  
Dodana je podrška za sljedeće jezike:

* Portugalski (Brazil)
* Danski
* Nizozemski
* Švedski
* Ruski
* Tajski
* Turski

### 2.0

WatchOS 2.0 donosi nove mogućnosti kao što su *Nightstand Mode*, novi *watch faceovi* i podrška za *emojije*. Poboljšana je Siri, aplikacije Aktivnost i Workout, Apple Pay, Wallet, Karte, Glazba, i sl. Dodana je podrška za engleski (Indija), finski, indonezijski, norveški i poljski. 

### 2.0.1

Ova inačica donosi novi *emojije*, poboljšanje performansi i dodatne ispravke programskih pogrešaka.

### 2.1

U inačici 2.1 dodana je podrška za arapski, češki, grčki, hebrejski, mađarski, malajski, portugalski (Portugal) i vijetnamski. Neke od dodanih mogućnosti i ispravaka pogrešaka su:

* Siri na arapskom
* podrška za pisma koja se pišu s desna na lijevo
* podrška za hebrejski i islamski kalendar
* pouzdaniji kalendar
* pouzdanije prikazivanje vremena u Power Reserve načinu rada
* i sl.

### 2.2

U ovoj inačici uveden je lakši proces prebacivanja između više Apple Watcha na iOS 9.3 uređajima, a moguće je i upariti više Apple Watcha s jednim iPhoneom. Poboljšana je i aplikacija Karte.

### Pregled verzija

     Prva komercijalno dostupna inačica  

     Najnovija stabilna inačica  


Tablica watchOS inačica| watchOS inačica | Build | Bazirano na iOS inačici | Datum izlaska |
| --- | --- | --- | --- |
| **watchOS 1.x** |
| 1.0 | 12S507 | 8.2 | 24. travnja 2015. |
| 1.0.1 | 12S632 | 8.2.1 | 19. svibnja 2015. |
| **watchOS 2.x** |
| 2.0 | 13S344 | 9.0 | 21. rujna 2015. |
| 2.0.1 | 13S428 | 9.0 | 21. listopada 2015. |
| 2.1 | 13S661 | 9.0 | 8. prosinca 2015. |
| 2.2 | 13V144 | 9 | 21. ožujka 2016. |

Izvori
------

1. ↑  MacRumors Husain Sumra: "Apple Announces Apple Watch, Available in Early 2015 From $349", 9. rujna 2015. (pristupljeno 27. lipnja 2015.)
2. ↑  Apple Support: "Get help with the Digital Crown on your Apple Watch", 29. travnja 2015. (pristupljeno 28. lipnja 2015.)
3. ↑  iPhone Tricks TYRONE: "HOW TO USE AND ORGANIZE APPLE WATCH GLANCES", 27. travnja 2015. (pristupljeno 28. lipnja 2015.)
4. 1 2 3  9TO5Mac Zac Hall: "Apple releases first Apple Watch update with Watch OS 1.0.1, adding new Emoji & languages, app improvements, more", 19. svibnja 2015. (pristupljeno 28. lipnja 2015.)
5. ↑  Apple Support: "Apple Watch OS 1.0.1", 19. svibnja 2015. (pristupljeno 28. lipnja 2015.)
6. ↑  9TO5Mac Zac Hall: "watchOS 2.2 is now available, Apple Watch gains enhanced Maps app + multi-watch pairing support", 21. ožujka 2016.(pristupljeno 22. ožujka 2016.)